钦定古今图书集成/明伦汇编/氏族典/第404卷 > 《廖用贤尚友录》 > 褚球
## 钦定古今图书集成/明伦汇编/氏族典/第404卷 > 《廖用贤尚友录》 > 褚球

按《梁书褚球传》，“球字仲宝，河南阳翟人。仕齐，起家征
卤参军，俄署法曹，迁右军曲江公主簿，出为溧阳令，
除平西主簿。天监初，迁太子洗马、散骑侍郎，兼中书
通事舍人，出为建康令，母忧去职。服阕，除北中郎谘
议参军，俄迁中书郎，兼中书通事舍人，除云骑将军，
累兼廷尉光禄卿，迁御史中丞，公强称职。普通四年”，
出为“北中郎长史、南兰陵太守，入为通直散骑常侍，
领羽林监。七年，迁太府卿，顷之迁都官尚书。中大同
中，复为太府卿，领步兵校尉，俄迁通直散骑常侍、秘
书监，领著作，迁司徒左长史，寻出为贞威将军、轻车
河东王长史、南兰陵太守。入为散骑常侍，领步兵”，复
拜光禄大夫，加给事中，卒官，时年七十。